United States of America
United States of America (U.S.A. panji USA), kweneso kumanyikwaso nakuti United States (U.S. panji US) panji America, ntchalo icho chili vilwa viŵili icho chikusangika mu chilwa chikulu cha Amelika wa Kumpoto (North America).Charu ichi china nthavwa (states) zakukwana 50,msumba wa boma,malo ghankhondi ghakuwoneleleka,nkhaska 9, na 326 malo ghakusungila mwambo yachi Indiya yakale.Ntchalo chikulu chomene chachitatu pa charu cha pasi mu usani wa malo na balaza. United States walipanga mphaka na charu cha Canada ku mpoto na Mexicoku mmwela kweneso mphaka ya pamaji na vyaru nga ni ; Bahamas, Cuba, na Russia, na vinyake. Chiŵelengelo cha ŵanthu ni 331 miliyoni, ndipo ntcharu chachitatu icho china ŵanthu ŵanandi chomene pa charu cha pasi.Msumba wa boma ni Washington, D.C., ndipo msumba uwo una ŵanthu ŵanandi chomene kweneso uwo ukudangilila vya chuma ni Msumba wa New York City. Charu cha United States ni m'phika wa mwambo na mitundu inandi ya ŵanthu, ndipo chiŵelengelo chake cha ŵanthu chikusintha sintha na mayendelo gha ŵanthu kufuma ku vyaru vinyake vyaka 100 vyajumpha ivi.China nyengo iwemi ya kawilo ka vula na mathukililo ndipo chilikhala makola kweneso chikumanyika nga ntchimoza mwa vyaru 17 ivo vilikhala makola.
Ŵanthu ŵa mtundu wachi Indiya ukafuma mu malo gha Siberia kuluta ku Amelika wa Kumpoto (North America) vyaka 12,000 vajumpha,ndipo mwayo iphya ikayambapo kuoneka pati pajumpha vyaka vingapo.Mwambo iyi yapachanya ikayamba kusulika na kuleka kulondezgeka chifukwa cha kwiza kwa ŵazungu ŵakufumila ku Yulaya (Europe) mu vyaka vyama 1600.Mkolelano wa nthantha (states) ukayamba na nthantha zakulongozgeka na charu cha Britain zakukwana 13,izo zikayamba mumphepete mwanyanja cha ku Mafumilo gha Dazi,apo vyakuyowoya vya Ufumu Wamphumphu wa Britain pa vya msonkho na vya ndale vikatola malo ivyo vikapangiska Kusintha Kwa Amelika (1765–1784) kuŵepo,ukoso kukapangiska kuti Amelika wayambe kujilamulila pa yekha.Mu vyaka vya ma 1800,charu cha U.S. chikayamba kukula mu chilwa cha Amelika wa Kumpoto,padoko padoko nakuŵa na malo ghaphya,nyengo zinyake kwizila mu zinkhondo,kweneso nakudikizga ma Indiya Ghakwamba (Native Americans),nakusintha malo ghaphya kughathya nthavwa ziphya.Kufika mu chaka cha 1848,United States wakasanuzgika mu ukulu kufuma ku mafumilo gha dazi mpaka ku manjililo gha dazi gha chilwa cha Amelika wa Kumpoto.
Kwiza kwa zina
Kwamba kwakugwiliska ntchito kwa zina lakuti "Amelika" kukayamba mu 1507,apo kukaoneka pa mapu ya charu chapasi yakudindika na wakudinda mapu waku Germany wakuchemeka Martin Waldseemüller mu msumba wa Saint-Dié-des-Vosges mu charu cha France.Pa mapu yake,zina likaoneka mu malemba ghakulu agho pa sono ghakuchemeka Amelika wa Kummwela (South America),mwakupeleka ntchindi kwa Amerigo Vespucci.Mtembeyi wakufumila ku Italy ndiye wakaŵa wakwamba kungweluska zakuti malo gha West Indies ngakayimilanga malo gha Asia gha kumafumilo gha dazi chala,kwene ghakaŵa malo agho pa nyengo iyo ghakaŵa kuti ghandamanyikwe,Mu 1538,wakudinda mapu wachi Flemish zina lake Gerardus Mercator wakagwiliska ntchito mazgo ghakuti 'Amelika" kuyimilila chigaŵa chikulu chose cha Kumanjililo gha Dazi.
Alabama • Alaska • Arizona • Arkansas • California • Colorado • Connecticut • Delaware • Florida • Georgia • Hawaii • Idaho • Illinois • Indiana • Iowa • Kansas • Kentucky • Louisiana • Maine • Maryland • Massachusetts • Michigan • Minnesota • Mississippi • Missouri • Montana • Nebraska • Nevada • New Hampshire • New Jersey • New Mexico • New York • North Carolina • North Dakota • Ohio • Oklahoma • Oregon • Pennsylvania • Rhode Island • South Carolina • South Dakota • Tennessee • Texas • Utah • Vermont • Virginia • Washington • West Virginia • Washington, D.C. • Wisconsin • Wyoming
eng_Latn tum_Latn tum_Latn tum_Latn tum_Latn fao_Latn